《白燕次朱绿卿韵二首 其一》
清代·汪怡甲

换得霓裳任所依，淡妆素羽自誇稀。玉关人去谁知己，银烛更阑影共归。

入世居然宜本色，问君曾否认乌衣。偏偏独醒繁华梦，十二瑶台学奋飞。

作者简介：字韵清，诸生。尝与同里吴鸿甲等结胜云诗社，虽避乱江北，犹吟咏不辍。著有寄云别墅诗草，韵花轩诗草各一卷。